Sindicaliștii au pichetat sediul Ministerului Investiții și Proiectelor Europene.
Au reînceput protestele sărăciei! Oamenii au ieșit în stradă ca să își strige nemulțumirea și spun că s-au săturat de promisiuni. Vor salarii mai mari! Timp de două ore sindicaliștii au pichetat sediul Ministerului Investițiilor și Proiectelor Europene.
Protestul spontan a fost declanșat de angajații Ministerului Investițiilor și Proiectelor Europene. Printre revendicări se numără și stabilirea nivelului de salarizare în funcție de cel maxim din cadrul categoriei profesionale.
Oamenii mai cer să se acorde un statut special personalului de specialitate care gestionează fonduri europene nerambursabile și îmbunătățirea condițiilor în care își desfășoară activitatea.
La manifestație și-a făcut apariția și Adrian Câciu, ministrul investițiilor și proiectelor europene.
Sursa: Newsinn